Ahmaḍ Rasyiḍ Sutan Mansur

**Ahmaḍ Rasyiḍ Sutan Mansur** lahèr 15 Ḍèsèmber 1895 tor sedhâh è 25 Maret 1985, otabâ lebbi èkennal Buya Tuo panèka sala sèttong penḍakwah bân sastrawan Sunni kebhângsaan Inḍonèsia sè jhughân aropa'aghi tokoh bân pamimpin Muhammaḍiyah. Salerana aropa'aghi tokoh perintis è ḍâlem kamarḍhika'an Inḍonesia. Saamponna Inḍonèsia mardhika, salerana èpèlè ka'angghuy dhâddhi ketua è Majelis Konstituante ḍâri Partai Masyumi.È partai, Ahmaḍ Rasyiḍ Sutan Mansur èberri'i manḍat ka'angghuy dhâddhi bâkkèl ketua ḍewan shura è Kongres Masyumi sè kapèng empa'. Ahmad Rasyiḍ jhughân akaḍemisi sè anḍi’ peran e ḍelem jheghenah Fakultas Hukum bân Filsafat è Paḍang Panjang sarta a cabang neng è Jakarta sè dhâddhi pangade’ è ḍâlem  mabâdâhaghi Universitas Muhammaḍiyah Jakarta. salerana dhâddhi ḍosen è universitas kasebbhut

## Carèta Oḍi'
Ahmaḍ Rasyiḍ Samaḍ èlahèrraghi è Kampong se anyamah Air Hangat Minangkabau: Kampuang Aie Angek, Maninjau, Agam, ḍataran Tèngghi Padang, Pantai bara’ Sumatera, è malem tangghâl 15 ḍesember 1895. Ahmaḍ Rasyiḍ Samaḍ aropa aghi ana' katello' ḍâri bâllu' sataretanan. ḍuwâ' tan-taretanna sedhah è bâkto ghi' kènè', salaennah ghâ panekah,  tan-taretanna sè ghi' ngodâ asmanah: Abḍul Wahab Samaḍ, Abḍul Aziz Samaḍ, ḍuski Samaḍ, Abḍul Razak Samaḍ, bân Fatimah Samaḍ. Ahmaḍ Rasyiḍ Samaḍ èlahèrraghi ḍâri ramah se asmanah Haji Abḍul Samaḍ Al-Kusai, ulama' ḍâri Maninjau, tor ebhuh se asmanah Hajjah Siti Abbasiyah, sè lebbi èkennal kalabân asmah Uncu Lumpur, sè aropa'aghi ghuru agama. Nyama “Ahmaḍ Rasyiḍ” eparèngè sareng ramanah, nyamah Samaḍ, etamba’agi asmanah ramanah ka konco’na nyamana. È bâkto ghi' kènè', embu'nah sareng embu'na, Bayang.

Ahmaḍ Rasyiḍ narèma penḍidighân formal awwâl è Sakola'an Kelas III III è Maninjau—sè èpadhâddhi Sakola'an Rakyat—molaè taon 1902 kantos 1909. Pamarèntah Maninjau Nagari matabâr beasiswa ka'angghuy dhâddhi ghuru manabi nerrosaghi sakola’anna è Kweekschool, otabâ è delem oca’ bhâsa inggrisseh: Teachers' School, Fort ḍe Kock. Namong, Ahmaḍ Rasyiḍ Samaḍ ta’ poron ḍâ’ ka tabârân kasebbhut polana terro maḍelemmah èlmoh pangataowan aghema Islam bân sèkap anti-kolonial. Salèrana jhughân terro nerrossaghi sakolaennah è Universitas Al-Azhar è Mesir. Ghuruna, Abu Hanifah se ekennal kalaban nyama Tuan Ismail, nyarannagi sopaja Ahmaḍ Rasyiḍ ḍa’-aḍa’na ngajhih èlmo aghema ḍâ’ ka Abḍul Karim Amrullah, sè ekennal jughân kalabân nyama Haji Rasul, ramana Hamka, e Surau Jembatan Besi è taon 1910, Ahmaḍ Rasyiḍ Samaḍ nyopreh elmoh ḍâ’ ka Haji Rasul saabitdha pettong taon.

## <big>Hijrah ka Jhâbâ bân Ajhâr Tentang Muhammaḍiyah</big>
Rasyiḍ hijrah ka Pekalongan kalabân rajina sè nomer settong, Fatimah Karim Amrullah, sè abhubhut pottrana se kaḍuwa', sè asma èpon Usyam Rasyid. è dhissa', Rasyiḍ adhâghâng kaèn bhâtèk bân dhaddhi ghuru aghâma Islam ghâbây kaom sè arantau ḍâri Sumatera è taon 1921. Rasyiḍ maddek pangajhian dhibi' sè ebherri’ nyamah Nurul Islam Association, samangkèn cabang Muhammadiyah è Pekalongan.[a] Bâkto ajhâlânaghi pangajhârân aghâma è Pekajangan, Rasyiḍ molaèh kennal ḍâ’ ka organisasi Muhammaḍiyah sè penḍirinah asmanah Ahmad ḍahlan sè baktoh ghenikah ahmad ḍahlan dhaddhih Presiden ḍewan èksekutif Muhammaḍiyah è taon 1922.

## <big>Sombher</big>